CELEX: 32021R0734
Language: sl
Date: 2021-05-05 00:00:00
Title: Izvedbena uredba Komisije (EU) 2021/734 z dne 5. maja 2021 o spremembi Izvedbene uredbe (EU) 2021/521 o posebni ureditvi za mehanizem, v skladu s katerim je treba za izvoz nekaterih izdelkov predložiti izvozno dovoljenje

6.5.2021   
               
               
                  SL
               
               
                  Uradni list Evropske unije
               
               
                  L 158/13
               
            
         IZVEDBENA UREDBA KOMISIJE (EU) 2021/734
         z dne 5. maja 2021
         o spremembi Izvedbene uredbe (EU) 2021/521 o posebni ureditvi za mehanizem, v skladu s katerim je treba za izvoz nekaterih izdelkov predložiti izvozno dovoljenje
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/479 Evropskega parlamenta in Sveta z dne 11. marca 2015 o skupnih pravilih za izvoz (1) ter zlasti člena 6 Uredbe,
         ob upoštevanju naslednjega:
         
                     (1)
                  
                  
                     Komisija je 30. januarja 2021 sprejela Izvedbeno uredbo (EU) 2021/111 (2), s katero se za izvoz cepiv proti COVID-19, vključno z aktivnimi snovmi ter glavnimi in delovnimi celičnimi bankami, ki se uporabljajo za proizvodnjo takih cepiv, zahteva predložitev izvoznega dovoljenja v skladu s členom 5 Uredbe (EU) 2015/479. Šest tednov po datumu začetka veljavnosti teh ukrepov je Komisija v skladu s členom 6 Uredbe (EU) 2015/479 sprejela Izvedbeno uredbo (EU) 2021/442 (3), v skladu s katero je treba za izvoz teh izdelkov do 30. junija 2021 predložiti izvozno dovoljenje.
                  
               
                     (2)
                  
                  
                     Komisija je 24. marca 2021 sprejela Izvedbeno uredbo (EU) 2021/521 (4), s katero je kot dodatni dejavnik, ki ga je treba upoštevati pri odločanju o izdaji izvoznega dovoljenja, uvedla potrebo po preučitvi, ali to dovoljenje ne ogroža zanesljivosti oskrbe z blagom, ki ga zajema Izvedbena uredba (EU) 2021/442, v Uniji. Z isto uredbo je bilo začasno preklicano tudi izvzetje nekaterih namembnih držav iz področja uporabe Izvedbene uredbe (EU) 2021/442.
                  
               
                     (3)
                  
                  
                     Izvedbena uredba (EU) 2021/521 je bila sprejeta v skladu s členom 5 Uredbe (EU) 2015/479 in se uporablja največ šest tednov.
                  
               
                     (4)
                  
                  
                     Kljub pospešitvi cepljenja po vsej Uniji je pandemija še vedno huda in pogoji, opisani v uvodnih izjavah Izvedbene uredbe (EU) 2021/521, še vedno obstajajo.
                  
               
                     (5)
                  
                  
                     Posebna ureditev, uvedena z Izvedbeno uredbo (EU) 2021/521, bi se zato morala še naprej uporabljati do 30. junija 2021.
                  
               
                     (6)
                  
                  
                     Islandija, Lihtenštajn in Norveška (države Efte, ki so del EGP) sodelujejo na notranjem trgu Unije v skladu s Sporazumom o Evropskem gospodarskem prostoru. Večina izvoza v države Efte, ki so del EGP, vsebuje cepivo, ki ga država članica nabavi v skladu z vnaprejšnjim dogovorom o nabavi, ki ga je sklenila Unija, in ga proda naprej tem državam. Na podlagi informacij, zbranih z uporabo Uredbe (EU) 2021/521, ni znakov, da se izvoz prek držav Efte, ki so del EGP, usmerja v druge države, ki niso izvzete iz mehanizma izvoznih dovoljenj v skladu s členom 1(9) Izvedbene uredbe (EU) 2021/442. Zato ni treba nadaljevati opustitve izvzetja iz tega mehanizma glede izvoza v države Efte, ki so del EGP.
                  
               
                     (7)
                  
                  
                     Izvedbeno uredbo (EU) 2021/521 bi bilo zato treba ustrezno spremeniti, sprememba pa bi se morala začeti uporabljati takoj.
                  
               
                     (8)
                  
                  
                     Ukrepi, predvideni s to uredbo, so v skladu z mnenjem Odbora, ustanovljenega s členom 3(1) Uredbe (EU) 2015/479 –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) 2021/521 se spremeni:
            
                        1.
                     
                     
                        v členu 1 se drugi odstavek nadomesti z naslednjim:
                        „Vendar se navedeno ne preneha uporabljati za naslednje države in ozemlja:
                        
                                    —
                                 
                                 
                                    Andora,
                                 
                              
                                    —
                                 
                                 
                                    Ferski otoki,
                                 
                              
                                    —
                                 
                                 
                                    Islandija,
                                 
                              
                                    —
                                 
                                 
                                    Lihtenštajn,
                                 
                              
                                    —
                                 
                                 
                                    Norveška,
                                 
                              
                                    —
                                 
                                 
                                    San Marino,
                                 
                              
                                    —
                                 
                                 
                                    Vatikan,
                                 
                              
                                    —
                                 
                                 
                                    čezmorske države in ozemlja iz Priloge II k Pogodbi o delovanju Evropske unije,
                                 
                              
                                    —
                                 
                                 
                                    Büsingen,
                                 
                              
                                    —
                                 
                                 
                                    Helgoland,
                                 
                              
                                    —
                                 
                                 
                                    Livigno,
                                 
                              
                                    —
                                 
                                 
                                    Ceuta in Melilla.“;
                                 
                              
                  
                        2.
                     
                     
                        v členu 3 se drugi odstavek nadomesti z naslednjim:
                        „Uporablja se do 30. junija 2021.“
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 83, 27.3.2015, str. 34.
         
            (2)  Izvedbena uredba Komisije (EU) 2021/111 z dne 29. januarja 2021 o določitvi obvezne predložitve izvoznega dovoljenja pri izvozu nekaterih proizvodov (UL L 31 I, 30.1.2021, str. 1).
         
            (3)  Izvedbena uredba Komisije (EU) 2021/442 z dne 11. marca 2021 o določitvi obvezne predložitve izvoznega dovoljenja pri izvozu nekaterih proizvodov (UL L 85, 12.3.2021, str. 190).
         
            (4)  Izvedbena uredba Komisije (EU) 2021/521 z dne 24. marca 2021 o posebni ureditvi za mehanizem, v skladu s katerim je treba za izvoz nekaterih izdelkov predložiti izvozno dovoljenje (UL L 104, 25.3.2021, str. 52).